Liban

Liban (en arabe لبنان, oficialment a Republica Libanesa, الجمهوريّة اللبنانيّة en arabe, en arameu לבנאנ) ye un estau d'Orient Meyo que muga a o sud con Israel, a l'este y a o norte con Siria, y a l'ueste con a mar Mediterrania. A capital d'o país se troba en a ciudat de Beirut.

A suya población ye de 3.826.018 habitants (2005) en una superficie de 10.452 km², con una densidat de población de 358 hab/km².

Liban prene lo suyo nombre d'o Mont de Liban. Ye un estau que creyó Francia cuan yera potencia colonial pa os maronins. O territorio d'o Liban se disenyó con o territorio d'os maronins y territorios habitatos por musulmans y atros cristianos anyaditos pa fer-lo mes viable. Con o tiempo o mayor creiximiento demografico d'os musulmans fació inviable un estau controlato por a minoría maronina. Consiguió la suya independencia d'a potencia colonial francesa lo 22 de noviembre de 1943, cuan Francia encara yera ocupada por as tropas d'o Tercer Reich, en plena Segunda Guerra Mundial. Dende la independencia d'o país, Liban se convertió en un estau prospero y lo prencipal centro finenciero d'a comarca, dica que con a Guerra civil libanesa (que duró 15 anyadas, dende 1975 dica 1990), ls suya economía s'esboldregó y se crebó lo suyo equilibrio politico. Cuan pareixeba que lo país iniciaba un nuevo periodo de creiximiento economico, esclató la guerra d'o Liban de 2006 entre Israel y las milicias d'Hezbollah, que provocó muitos danyos en la infrastructura d'o Liban. Dende alavez o país se troba inmerso en guerras y conficltos internos y externos; tanimientres, torna a estar un important centro cultural y financiero en la rechión, estando amás o país mas occidentalizau d'o Proximo Orient.

 Organización politico-admnistrativa 
O territorio de Liban se divide en ueito gubernacions, divididas a la vegada en 25 districtos.
 Gubernación Capital Districtos Gubernación d'Akkar Halba Akkar Gubernación de Baalbek-Hermel Baalbek Baalbek, Hermel Gubernación de Beirut Beirut Beirut Gubernación d'o Mont Liban Baabda Aley, Baabda, Chouf, Jbeil, Keserwan, Metn Gubernación de Liban Norte Tripoli Batroun, Bsharri, Koura, Miniyeh-Danniyeh, Tripoli, Zgharta Gubernación de Bekaa Zahlé Bekaa Oriental, Rashaya, Zahle Gubernación de Nabatieh Nabatieh Bint Jbeil, Hasbaya, Marjayoun, Nabatieh,  Gubernación de Liban Sud Sidón Jezzine, Sidón, Tiro, 

 Referencias 

 Vinclos externos 

  /  /  Pachina web oficial d'o Gubierno de Liban.